จุรินทร์ จ่อถอนวาระ CPTPP ใน ครม. หวั่นกระทบระบบสาธารณสุข
จุรินทร์ กังวลประชุม ครม.พรุ่งนี้ ขอถอนวาระ CPTPP หลังทีมเศรษฐกิจ สมคิด พยายามดันเข้าครม. เชื่อสถานการณ์ยังไม่เอื้อ เพราะเหตุวิกฤติ โควิด-19 หวั่นกระทบสาธารณสุขเมื่อวันที่ 27 เม.ย.63 นายจุรินทร์ ลักษณวิศิษฏ์ รองนายกรัฐมนตรีและรมวพาณิชย์ ให้ทีมงานประสานกับทีมงานคณะรัฐมนตรีเศรษฐกิจ นายสมคิด จาตุศรีพิทักษ์ เพื่อถอนวาระ ครม.ซึ่งนายสมคิดสั่งบรรจุ ตั้งแต่ต้นโดย นายจุรินทร์รับรายงานจากหลายฝ่ายที่กังวลเกี่ยวกับ CPTPP (comprehensive and progressive agreement for transpacific partnership) ความตกลงที่ครอบคลุมและก้าวหน้าสำหรับหุ้นส่วนทางเศรษฐกิจภาคพื้นแปซิฟิกซึ่งการบรรจุวาระ ครม.เป็นการผลักดันจากที่ประชุมคณะรัฐมนตรีเศรษฐกิจโดยมีนายสมคิด จาตุศรีพิทักษ์ เป็นประธาน นายกอบศักดิ์ ภูตระกูล รองเลขาธิการนายกรัฐมนตรี เป็นเลขาฯ โดยนายสมคิดเป็นผู้ประสานงานและกำชับกระทรวงพาณิชย์ให้นำเสนอวาระเข้า ครม.สัปดาห์นี้ และเป็นการขอความเห็นชอบให้ไทยเข้าไปเจรจาเท่านั้น ไม่ใช่ให้ไทยเข้าไปเป็นสมาชิกที่มีผลผูกพัน หากผลการเจรจา แสดงให้เห็นว่าได้ไม่คุ้มเสีย ไทยก็ยังไม่ต้องเข้าเป็นสมาชิกได้แต่นายจุรินทร์ เห็นว่ามันยังมี ข้อกังวลบางประเด็นของซีพีทีพีพี อาทิ การคุ้มครองพันธุ์พืชใหม่ การเปิดตลาดให้กับสินค้าใช้แล้วที่นำมาปรับปรุงสภาพเป็นของใหม่และการจัดซื้อจัดจ้างโดยภาครัฐ และข้อกังวลเกี่ยวกับสถานการณ์โรคระบาดโควิดในปัจจุบัน อาจจะไม่เหมาะสมกับเวลา แม้ว่าจะไม่ใช่การเข้าไปเป็นสมาชิกก็ตามรายงานข่าวระบุว่าเรื่องนี้เป็นความหนักใจของนายจุรินทร์ อย่างยิ่ง เพราะในข้อเท็จจริงก็ไม่อยากขัดใจพรรคร่วมรัฐบาล โดยเฉพาะทีมเศรษฐกิจของนายสมคิด ที่ให้เหตุผลเกี่ยวกับการบรรจุวาระนี้ในที่ประชุมคณะรัฐมนตรี และแม้ว่าจะอธิบาย ว่าไทยไม่ได้เข้าร่วมเป็นสมาชิกที่มีข้อผูกพัน แต่ภาคประชาสังคมก็ไม่เข้าใจและโดยเฉพาะภาคประชาสังคมเห็นว่าการเข้าร่วมซีพีทีพีอาจส่งผลกระทบต่อระบบสาธารณสุข ความสามารถในการแข่งขันของเกษตรกร การเก็บเมล็ดพันธุ์ไว้เพราะปลูกต่อ การผูกขาดเมล็ดพันธุ์และกลไกระงับข้อพิพาทระหว่างนักลงทุนกับรัฐที่อาจจะเกิดผลกระทบต่อนโยบายปกป้องผลประโยชน์สาธารณะ.
จุรินทร์ กังวลประชุม ครม.พรุ่งนี้ ขอถอนวาระ CPTPP หลังทีมเศรษฐกิจ สมคิด พยายามดันเข้า ครม. เชื่อสถานการณ์ยังไม่เอื้อ เพราะเหตุวิกฤติ โควิด-19 หวั่นกระทบสาธารณสุข
จุรินทร์ ลักษณวิศิษฏ์,ถอแนวาระCPTPP,ประชุม ครม.,ทีมเศรษฐกิจ,โควิด-19,สาธารณะสุข,ข่าวทั่วไป